**ΕΚΘΕΣΗ - ΕΚΦΡΑΣΗ**

**ΓΛΩΣΣΑ ΚΑΙ ΓΛΩΣΣΙΚΕΣ ΠΟΙΚΙΛΙΕΣ**

**ΤΑ ΧΑΡΑΚΤΗΡΙΣΤΙΚΑ ΤΗΣ ΓΛΩΣΣΑΣ**

* Α*π*εραντοσύνη
* Πολυμορφία
* Παντοδυναμία
* Πολλ*ές* οπτικές

**1.Η απεραντοσύνη της γλώσσας**

Η γλώσσα είναι τόσο πλατιά και ζωντανή που δε χωράει σε καμιά γραμματική και σε κανένα συντακτικό. Πέρα από γραμματικούς τύπους και συντακτικούς κανόνες είναι καθημερινή επικοινωνιακή πράξη. Είναι το μέσο έκφρασης και επικοινωνίας του ανθρώπου με τον κόσμο. Αλλά κάθε άνθρωπος έχει το δικό του τρόπο σκέψης και έκφρασης, επομένως τη δική του γλώσσα, την οποία προσαρμόζει στις καθημερινές του εκδηλώσεις και δραστηριότητες και με την οποία αντιλαμβάνονται τους άλλους ανθρώπους, τη ζωή, τον κόσμο ολόκληρο.

**2*.* Η πολυμορφία της γλώσσας**

Τη γλώσσα την παράγει η κοινωνική ζωή. Η ίδια όμως η κοινωνική ζωή είναι πολύμορφη, άρα κι η γλώσσα είναι πολύμορφη. Τις ποικίλες μορφές του λόγου μπορούμε να τις διαπιστώσουμε στο μετασχηματισμό ενός κειμένου. Ένα κείμενο μετασχηματίζεται : (α) αν μεταβάλλουμε την οπτική γωνία του χρόνου (β) αν .. το μεταπλάσσει ένα πρόσωπο που βλέπει τα πράγματα από διαφορετική σκοπιά. (γ) αν το ίδιο θέμα το παρουσιάσει ένας ουδέτερος αφηγητής. (δ) αν το πυκνώσουμε ή το διευρύνουμε. (ε)αν ζητήσουμε άλλη τροπή στην υπόθεσή του. (στ) αν μεταβάλλουμε το είδος του. () αν σε μια αφήγηση αλλάξουμε τους ρόλους των προσώπων. (η) αν μεταβάλλουμε ένα κείμενο από σοβαρό σε ειρωνικό ή σε εύθυμο κ.ο.κ.

**3. Η παντοδυναμία της**

Η γλώσσα, όταν κάποιος μπορεί να τη χειρίζεται αποτελεσματικά, έχει μεγάλη δύναμη. Η δύναμη της γλώσσας οφείλεται στην εξουσία που ασκεί με τις ιδέες, που φορείς της είναι οι λέξεις.

**4. Οι οπτικές της**

Οι άνθρωποι βλέπουν τη ζωή και τα πράγματα από τη δική τους οπτική γωνία ο καθένας π.χ. (α) ονομάζουν / χαρακτηρίζουν με διαφορετικές λέξεις τα ίδια πράγματα.

(β) χρησιμοποιούν τις ίδιες λέξεις σε διαφορετικές περιπτώσεις φορτισμένες με εντελώς διαφορετικό σημασιολογικό φορτίο.

(γ) φορτίζουν με διαφορετικές αποχρώσεις της ίδιας έννοιας την ίδια λέξη.

**Η ΔΗΜΙΟΥΡΓΙΚΟΤΗΤΑ ΤΗΣ ΓΛΩΣΣΑΣ**

**Επίπεδα γλώσσας** (α) φωνολογικό, (β) μορφολογικό, (γ) συντακτικό, (δ)σημασιολογικό

**Άξονες της γλώσσας** (α) Συνταγματικός : αφορά τη σύνταξη, π.χ. Ο μαθητής μελετά το μάθημα

(β)Παραδειγματικός : αφορά την αντικατάσταση στοιχείων της πρότασης με άλλα δυνατά, π.χ. ο μαθητής/ ο καθηγητής/ ο φοιτητής μελετά το μάθημα.

**Δήλωση - συνυποδήλωση** Δήλωση είναι η άμεση καθημερινή και πιο απλή σημασία της λέξης. Συνυποδήλωση είναι η συνειρμική, η μεταφορική σημασία των λέξεων.

**Γλώσσα:** ο λόγος της γλωσσικής κοινότητας- **Ομιλία (ατομικός λόγος):** η προσωπική πλευρά της γλώσσας.

**Ιδιόλεκτος**: ο ιδιαίτερος τρόπος με τον οποίο εκφράζεται κάθε άτομο της γλωσσικής κοινότητας.

**Κοινωνιόγλωσσα:** η γλωσσική κοινότητα.

Κάθε άτομο για να εκφραστεί / επικοινωνήσει χρησιμοποιεί τον κώδικα της γλώσσας με δικό του τρόπο. Αυτό το πετυχαίνει κάνοντας χρήση σε δικούς τους συνδυασμούς όλων των μέσων που του παρέχει η γλώσσα (φωνήματα, μορφήματα, λέξεις, σύνταξη κτλ.)

**Ιδιαίτερα γνωρίσματα της ιδιολέκτου**

α) Το λεξιλόγιο (δεν χρησιμοποιούμε τις ίδιες λέξεις, δε γνωρίζουμε όλοι τον ίδιο αριθμό λέξεων).

β) Ο τρόπος με τον οποίο προφέρει κάποιος τα φωνήματα.

γ) Ο μορφολογικός τύπος που προτιμάει κάποιος.

δ) Οι συντακτικοί συνδυασμοί που επιλέγει (λόγος περισσότερο ή λιγότερο υποτακτικός / παρατακτικός / ασύνδετος (πολυσύνδετος κτλ.)

ε) Η ταχύτητα και η ομαλότητα της άρθρωσης.

στ) Τα παραγλωσσικά και τα εξωγλωσσικά στοιχεία που χρησιμοποιεί κάποιος **.**

**Παραγλωσσικά στοιχεία** = Δευτερογενή γνωρίσματα της γλώσσας (τόνος ή ύψος φωνής, διάρκεια φθόγγου κ.λ.τ).

**Εξωγλωσσικά στοιχεία** = Κάθε γνώρισμα της ομιλίας που είναι έξω από το γλωσσικό ή σημειωτικό σύστημα (π.χ. σήκωμα φρυδιών, κινήσεις χεριών, νεύματα)

**ΤΟ ΥΦΟΣ =η ιδιαιτερότητα της ομιλίας =η ιδιόλεκτος**

**Ορισμός του ύφους:**

Επιλογή σε κάθε κείμενο (προφορικό ή γραπτό) των κατάλληλων μορφολογικών και συντακτικών μορφών, του κατάλληλου λεξιλογίου και γενικά της κατάλληλης γλωσσικής ποικιλίας, ανάλογα με το σκοπό του πομπού και με το δέκτη στον οποίο

απευθύνεται.

**ΟΙ ΠΟΙΚΙΛΙΕΣ ΤΗΣ ΓΛΩΣΣΑΣ**

Γλώσσα και κοινωνία είναι αδιάσπαστες έννοιες, αφού η γλώσσα αποτελεί το μέσο πραγμάτωσης της έκφρασης και της επικοινωνίας των ατόμων - μελών που συναποτελούν την κοινωνία. Όπως υπάρχει η **ιδιόλεκτος** ως ατομική έκφραση, έτσι αντίστοιχα, υπάρχει και η **κοινωνιόλεκτος** για την κοινωνική έκφραση. Καθώς η γλώσσα είναι κοινωνικό προϊόν, είναι φυσικό να εκφράζει και να αντανακλά κάθε πτυχή της κοινωνίας και της ανθρώπινης επικοινωνίας. Κάθε κοινωνία, όμως, την χαρακτηρίζει η ετερογένεια (γεωγραφικό διαμέρισμα, τοπικές συνήθειες,  παραγωγή, ήθη και έθιμα, κλιματολογικές συνθήκες, ασχολίες, παράδοση κλπ.) Σε κάθε κοινωνία υπάρχουν διάφορα κοινωνικά στρώματα που ζουν κάτω από διαφορετικούς όρους και διαφορετικούς σκοπούς και διαμορφώνουν τη δική τους ιδιότυπη γλώσσα, τη δική τους κοινωνιόλεκτο (ταξικές κοινωνιόλεκτοι όπως και εργατών, οικοδόμων, αγροτών κλπ.). Κοντά σ' αυτά να προσθέσουμε και την επίσημη γλώσσα των θεσμών της επιστήμης, της λογοτεχνίας, της διαφήμισης, δημοσιογραφίας κλπ. Γι' αυτό λέμε ότι η γλώσσα είναι τόσο πολυκύμαντη, όσο και η κοινωνία από την οποία αναδύεται και την οποία εκφράζει και υπηρετεί. Έτσι η γλώσσα είναι συνισταμένη πολλών και ποικίλων συνιστωσών. Θα μπορούσαμε να διακρίνουμε τις ποικιλίες της γλώσσας σε **γεωγραφικές** και σε **κοινωνικές.**

**Γλωσσικές ποικιλίες**

1. **Ιδίωμα (γλωσσικό)**: Η παραλλαγή της γλώσσας από τόπο σε τόπο ως προς το φθογγολογικό και το τυπικό (π.χ. Στα βόρεια ιδιώματα το άτονο ε προφέρεται ι) . Συνήθως ταυτίζεται με τη διάλεκτο.
2. **Διάλεκτος:** Η ιδιαιτερότητα της γλώσσας φωνητική, μορφολογική, συντακτική, σημασιολογική και από την κοινή γλώσσα και ύφος (ομιλούμενη και γραφόμενη). π.χ. Μάνης, Ηπείρου κ.α. Η διάλεκτος έχει μεγαλύτερη γεωγραφική εμβέλεια από το ιδίωμα.
3. **Ιδιωματισμός**: Λέξεις ή φράσεις που δεν ανήκουν στην κοινή γλώσσα και είναι άγνωστες στην ευρύτερη γλωσσική κοινότητα, δηλαδή λέξεις που απαντούν σε τοπικό ιδίωμα και έχουν ιδιάζουσα χρήση πολλές φορές μεταφορική. Π.χ. μπαλωθιά (στην Κρήτη = τουφεκιά).
4. **4) Ιδιωτισμός:** κάθε φράση της νέας ελληνικής γλώσσας που αποτελεί ιδιαίτερη έκφραση με μεταφορική σημασία.

**ΚΟΙΝΩΝΙΚΕΣ ΓΛΩΣΣΙΚΕΣ ΠΟΙΚΙΛΙΕΣ**

Οι γεωγραφικές ποικιλίες αποτελούν ασφαλώς πολύτιμες δεξαμενές του γλωσσικού μας θησαυρού και γνήσιες πηγές πλουτισμού της γλώσσας μας. Όμως σήμερα οι γεωγραφικές ποικιλίες ολοένα και περιορίζονται. Κι αυτό οφείλεται στην ολοένα αυξανόμενη γλωσσική επικοινωνία των Ελλήνων (τηλέφωνο, ραδιόφωνο, τηλεόραση, Τύπος, συγκοινωνίες, διαδίκτυο κλπ.) και, φυσικά, στο άπλωμα και την επίδραση της κοινής ομιλούμενης νεοελληνικής, που διαμορφώνεται στα αστικά κέντρα της χώρας και διδάσκεται στα σχολεία.

Δε συμβαίνει, όμως, το ίδιο και με τις κοινωνικές γλωσσικές ποικιλίες. Αυτές είναι λογικό και φυσικό να υπάρχουν και να αναπτύσσονται μέσα στη γλωσσική κοινότητα, εκφράζοντας έτσι και υφαίνοντας τις ποικίλες μορφές της ζωής της που δεν είναι ξένες προς τους ποικίλους παράγοντες που τις δημιουργούν, δηλαδή:

**α) Την ηλικία :** Άλλες συνήθως οι γλωσσικές προτιμήσεις των νεότερων και άλλες των

μεγαλύτερων.

**β) Τη μόρφωση :** Διαφοροποιούνται γλωσσικά άνθρωποι με διαφορετική μόρφωση.

**γ) Την κοινωνική τάξη :** Οι κοινωνικές διαφοροποιήσεις συνεπάγονται και γλωσσικές

διαφοροποιήσεις.

**δ) Το φύλο :** Οι ρόλοι τους οποίους «μοιράζει» η κοινωνία στα δύο φύλα είναι τέτοιοι, ώστε μερικοί  κοινωνιογλωσσολόγοι να υποστηρίζουν ότι επηρεάζουν και διαφοροποιούν τη γλώσσα που αυτά χρησιμοποιούν.

**ε) Το επάγγελμα:** Η γλώσσα διαφοροποιείται από επάγγελμα σε επάγγελμα.

**στ) Την ιδεολογία.**

**ζ) Την καταγωγή κ.ά,** κοινωνικά χαρακτηριστικά του ομιλητή.

**η) Τις κοινωνικές περιστάσεις :** Ο ίδιος ο ομιλητής χρησιμοποιεί διαφορετικές γλωσσικές

ποικιλίες σε διαφορετικές κοινωνικές περιστάσεις και διαφορετικές κοινωνικές επιδιώξεις. Ανάλογα δηλαδή με την περίσταση ο ομιλητής χρησιμοποιεί και διαφορετικό επίπεδο λόγου. Έτσι, η γλώσσα λειτουργεί σε πολλά επίπεδα που το καθένα τους παρουσιάζει τα δικά του γνωρίσματα. Πρόκειται για ιδιαίτερες χρήσεις της γλώσσας που εξυπηρετούν ιδιαίτερους σκοπούς.

Το κάθε επίπεδο της γλώσσας που το καθορίζουν οι περιστάσεις ονομάζεται ύφος και διαμορφώνεται από τον καθένα χωριστά κατά περίπτωση και μορφή επικοινωνίας. Το ύφος και το επίπεδό του εξαρτάται κάθε φορά από τη βαρύτητα των μηνυμάτων, από το σκοπό τους, από τον ίδιο τον ομιλητή και της προσπάθειές του.

Το υφολογικό επίπεδο, για να είναι αποτελεσματικό, πρέπει να ανταποκρίνεται στο κοινωνικό επίπεδο. Γιατί μονάχα έτσι ο λόγος κάποιου μπορεί να είναι αποτελεσματικός. Τελικά δηλαδή, το ύφος διαμορφώνεται από παράγοντες, όπως : Ποιος μιλάει, σε ποιον, με ποιο σκοπό, με ποιο θέμα, που, πότε, γιατί, πώς κλπ. Αυτό σημαίνουν ότι το ίδιο άτομο μιλάει ανάλογα με τις συγκεκριμένες κάθε φορά ανάγκες σε πολλά επίπεδα και δημιουργεί αμέτρητα κείμενα (ποιητικά, πεζά, λογοτεχνικά, επιστημονικά, λόγια, λαϊκά, ιστορικά, φιλοσοφικά, θεατρικά, κινηματογραφικά, αθλητικά, ραδιοτηλεοπτικά, θρησκευτικά, θεολογικά, σύνθετα και απλά, ήπια και σκληρά, της χαράς και της λύπης κ.ά. πολλά).

**Ειδικές γλώσσες**

Ονομάζονται οι γλωσσικές ποικιλίες που συνδέονται με επαγγελματικές ομάδες στα πλαίσια του καταμερισμού της επαγγελματικής δραστηριότητας. Κάθε επαγγελματική ομάδα, για να εξυπηρετήσει τους επαγγελματικούς της σκοπούς διαμορφώνει στο πλαίσιο της εθνικής γλώσσας τη δική της γλωσσική ποικιλία χρησιμοποιώντας τη δική της ιδιότυπη ορολογία. Έχουμε έτσι τις ειδικές γλώσσες των νομικών, των γιατρών, των μηχανικών, των ψαράδων, των ποδοσφαιριστών, των θεολόγων, των χημικών, των μαθηματικών κλπ, οι οποίες χαρακτηρίζονται κυρίως από λεξιλογικές διαφορές που οφείλονται είτε σε χρήση ειδικών όρων είτε στη χρήση καθημερινών λέξεων που φορτίζονται όμως κατά περίπτωση με ιδιαίτερο σημασιολογικό φορτίο. Ένα κείμενο μαθηματικό, για παράδειγμα, διαφέρει από ένα κείμενο θεολογικό ως προς το περιεχόμενο, το θέμα, το λεξιλόγιο, την ορολογία, την οργάνωση του υλικού κλπ. Από τις λέξεις - όρους των ειδικών γλωσσών υπάρχουν: 1) Λέξεις που χρησιμοποιούνται αποκλειστικά και μόνο από τις ειδικές γλώσσες στις οποίες ανήκουν.

2) Λέξεις που, εκτός από τις ειδικές γλώσσες στις οποίες ανήκουν, μπορούν να χρησιμοποιηθούν και αλλού. Για παράδειγμα, η λέξη μεθάνιο χρησιμοποιείται μόνο στη χημεία. Η λέξη όμως, κύτταρο, εκτός από τις φυσικές επιστήμες (βοτανική, ζωολογία, ανθρωπολογία κλπ), όπου συνηθίζεται, είναι δυνατόν να χρησιμοποιηθεί και αλλού π.χ. Η οικογένεια είναι το κύτταρο της κοινωνίας. - Η πρόταση αποτελεί το κύτταρο του λόγου.

**Η οργάνωση του λόγου**

**Πειθώ και επιχείρημα.**

**Πειθώ** : η δύναμη του να πείθεις, η πειστικότητα, η υπακοή (πείθω: κάνω κάποιον να συμφωνήσει μαζί μου. – Πείθομαι: υπακούω, εμπιστεύομαι).

**Επιχείρημα:** Συλλογισμός για την υποστήριξη ή απόδειξη ενός αληθινού ή ψευδούς ισχυρισμού. Είναι ένας διαλεκτικός συλλογισμός. Αλλιώς : Είναι η εξαγωγή μιας άλλης κρίσης μετά από λογικό  συσχετισμό δύο ή περισσότερων κρίσεων, συμπέρασμα από δεδομένα.

**Συλλογισμός:** Ο σχηματισμός κρίσης (το συμπέρασμα), που προκύπτει από τη σύγκριση δεδομένων και επιμέρους κρίσεων.

**Κύρια είδη συλλογισμών**

**Παραγωγικός**: Από τα γενικά στα μερικά.

**Επαγωγικός** : Από τα μερικά στα μερικά.

**Αναλογικός** : Από τα μερικά στα μερικά ή από τα γενικά στα γενικά.